Bužimska tvrđava
<s>Stari grad Bužim nastao je u vrijeme srednjeg vijeka, približno u 14. stoljeću, na području opštne Bužim, Bosna i Hercegovina.</s><s>Tačan datum gradnje je nepoznat.</s><s>U historijskim dokumentima pojavljuje se pod dva naziva: Čava i Bužim.</s><s>Na sjednici komisije za očuvanje nacionalnih spomenika održanoj 01. do 03. jula 2003. godine u Sarajevu, stari grad je proglašen za nacionalni spomenik Bosne i Hercegovine.</s><s>Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik.</s>

<s>Istorija 
U dokumentu iz 1334. godine, pominje se  Bužimska crkvena župa svetog Klimenta, koja je pripadala Zagrebačkoj biskupiji.</s><s>Područje je držao feudalni gospodar Grgur Galesu, čiji su nasljednici 1425. godine prodali svoj dio knezovima Blagajskim.</s><s>U vrijeme između 1429. – 1456. godine, imanje preuzimaju grofovi Celjski, zatim Frankopani i Mikuličići.</s><s>Godine 1495., imanja Jurja Mikulčića prelaze porodičnim vezama u vlasništvo Keglevića, kojima je kralj Ludovik dopustio da mogu svugdje na zemljištima grada Bužima, za 25 godina, vaditi zlato, srebro, bakar i druge rude i metale obrađivati, uz uslov da kralju plaćaju propisan porez.</s><s>Pod osmansku vlast, Bužim je ušao 1576. godine.</s><s>Osmanlije su postavile u tvrđavu veliku posadu od 50 konjanika i 130 pješaka.</s><s>Od zauzeća Bužima, zapovjednik je dizdar.</s>

<s>Opis   
Tvrđava se sastoji se iz unutrašnjeg i vanjskog utvrđenja.</s><s>Cijeli kompleks zauzima površinu od 7267 m2.</s><s>Unutrašnje, starije utvrđenje, predstavljao je manji zamak, relativno pravilne četverougaone osnove, sa visokim kružnim kulama na uglovima.</s>

<s>Krajem 15. stoljeća zamak je opasan novim utvrđenjem, osnove u vidu trapeza, na čijim se uglovima nalaze poligonalne kule.</s><s>Njegovi zidovi su na udaljenosti od 15-20 metara od zidova unutrašnjeg utvrđenja.</s><s>Debljina bedema je 2 m. Zapadni i sjeverni bedem su očuvani po cijeloj dužini, južni bedem djelomično, a istočni je iskrčen.</s><s>Visina zidova je od 5 do 8 m.</s>

<s>Zidovi i kule ovog utvrđenja su znatno niži, a na vrhu imali su položaje za topove.</s><s>Istovremeno su i u kulama i na zidovima unutrašnjeg utvrđenja sagrađeni otvori i položaji za artiljerijsko oružje.</s><s>Gradnjom vanjske linije odbrane, stari zamak bio je zaštićen od neposrednog djelovanja artiljerije, a sa njega branjen je pristup utvrđenju, jer su kule unutrašnjeg utvrđenja nadvisivale zidove vanjskog.</s>

<s>Unutar starijeg utvrđenja podignuta je, po zauzimanju Bužima, velika i solidno građena kamena džamija.</s>

<s>Literatura 
 Hamdija Kreševljaković, Naše starine 1953 -Stari bosanski gradovi</s>

<s>Reference</s>

<s>Vanjski linkovi 
 Zvanična stranica opštine Bužim</s>

<s>Nacionalni spomenici u Bužimu
Bužim</s>

